laion/Wikipedia-Exotic huggingface dataset:
מוריס הארקלס

מוריס חוסה הארקלס (באנגלית: Maurice José Harkless; נולד ב-11 במאי 1993) הוא כדורסלן אמריקאי-פוארטו ריקני, שמשחק בקבוצת יוסטון רוקטס מליגת ה-NBA. גובהו 2.01 מטרים, והוא משחק בעמדת הסמול פורוורד. מאז שנת 2014 נמנה הארקלס על הסגל המורחב של נבחרת פוארטו ריקו בכדורסל, אך מעולם לא השתתף עמה במשחק רשמי. הארקלס נולד לאב אפרו-אמריקאי ואם ממוצא פוארטו ריקני, וגדל ברובע קווינס שבעיר ניו יורק. בשנתו האחרונה בתיכון עבר לקונטיקט כדי ללמוד ב"תיכון סאות' קנט", המוכר בתוכנית הכדורסל שלו, ורשם ממוצעים של 27 נקודות, 13.6 ריבאונדים ו-4.2 אסיסטים למשחק עבור קבוצת הכדורסל של התיכון. בשנת 2011 החל ללמוד באוניברסיטת סנט ג'ון בניו יורק, ובשנתו היחידה באוניברסיטה העמיד ממוצעים של 15.5 נקודות ו-8.6 ריבאונדים למשחק אשר זיכו אותו בתואר "רוקי השנה של מחוז ה-Big East". הארקלס נבחר על ידי פילדלפיה 76' בבחירה ה-15 של דראפט 2012, וכשבועיים לאחר מכן נשלח לאורלנדו מג'יק, בטרייד שכלל ארבע קבוצות. בשלוש עונותיו עם המג'יק פתח בכמחצית מהמשחקים, והשיג ממוצעים צנועים של 6.8 נקודות ו-3.5 ריבאונדים למשחק. באותה תקופה הייתה אורלנדו אחת הקבוצות החלשות ב-NBA, ורשמה מאזן כולל של 68 ניצחונות ו-178 הפסדים (27.6%). לקראת עונת 2015/2016 החתימה אורלנדו את הסמול פורוורד טוביאס האריס על חוזה ארוך טווח, והעבירה את הארקלס לפורטלנד טרייל בלייזרס בתמורה לבחירת דראפט עתידית. לקראת סיום אותה עונה החל הארקלס לשמש כשחקן חמישייה, ובפלייאוף 2016 ביצע קפיצת מדרגה עם ממוצעים של 11.0 נקודות ו-5.1 ריבאונדים בממוצע למשחק. ב-27 ביולי 2016 חתם הארקלס על הארכת חוזה בפורטלנד ל-4 שנים נוספות עבור כ-40 מיליון דולר. בפלייאוף 2019 העפיל עם הטרייל בלייזרס לגמר האזור המערבי, אך קבוצתו הפסידה מול גולדן סטייט ווריורס בתוצאה 0–4. הארקלס פתח בכל 16 משחקי קבוצתו בפלייאוף, וקלע 8.4 נקודות בממוצע למשחק. ב-6 ביולי 2019 הועבר ללוס אנג'לס קליפרס, כחלק מטרייד בין ארבע קבוצות בו השתתפו גם פילדלפיה 76' ומיאמי היט. בפברואר 2020 הועבר לניו יורק ניקס, במסגרת טרייד משולש עם וושינגטון ויזארדס. לקראת עונת 2020/2021 חתם הארקלס על חוזה במיאמי היט. במרץ 2021 הועבר עם כריס סילבה בטרייד לסקרמנטו קינגס, תמורת נמניה בייליצה. ב-6 ביולי 2022 הועבר בטרייד עם ג'סטין ג'קסון לאטלנטה הוקס. ב-27 בספטמבר הועבר בטריד שוב לאוקלהומה סיטי ת'אנדר. ב-30 בספטמבר הועבר בפעם השלישית ליוסטון רוקטס. מדיה וקבצים בנושא מוריס הארקלס בוויקישיתוף מוריס הארקלס, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN ביוגרפיה, באתר קבוצת אוניברסיטת סנט ג'ון סטטיסטיקות המכללות של הארקלס, באתר sports-reference.com רשימת הנבחרים בדראפט 2012, באתר basketball-reference.com דווייט הווארד נשלח בטרייד ללוס אנג'לס לייקרס, בארכיון אתר ה-NBA,‏ 10 באוגוסט 2012 פורטלנד רוכשת את הארקלס, באתר הרשמי של הקבוצה, 14 ביולי 2015 הארקלס חותם על הארכת חוזה בפורטלנד, באתר הרשמי של הקבוצה, 27 ביולי 2016 הקליפרס מצרפים את הארקלס, באתר הקבוצה, 6 ביולי 2019 הניקס מצרפים את הארקלס, באתר הקבוצה, 7 בפברואר 2020 הארקלס חותם על חוזה במיאמי, באתר הקבוצה, 23 בנובמבר 2020
אורי (קנטון)

אורי (בגרמנית: Uri, ‏האזנה‏Ⓘ‏) הוא קנטון במרכז שווייץ, והוא אחד מעשרים ושישה הקנטונים של שווייץ. בשטח הקנטון נמצא נהר רויס שבין מעבר סנקט גוטהרד וימת ארבעת הקנטונים. האוכלוסייה בקנטון היא קתולית והשפה המדוברת בו היא גרמנית. הקנטון ממוקם במרכז המדינה. אדמות הקנטון הן עמק הנהר רויס וגדותיו העיקריות של הנהר. השטח הכולל של הקנטון הוא 1,077 ק"מ². יערות מכסים שטח ניכר מהקנטון, ויותר מעשרים אחוז מהשטח הלא יצרני באורי מכוסה קרחונים. הפסגה הגבוהה ביותר באורי היא הדאמסטוק (3,630 מ '), צפונית למעבר פורקה. אורי מוזכר לראשונה ב-732 כשייך לרייכנהאו. ב-853 הוא ניתן למנזר בציריך על ידי לואי הגרמני. נהוג לחשוב שהשם "אורי" בא מהמילה הגרמנית העתיקה ל"שור בר" ("אורוקס" – Aurochs, Ur או Urus). השערה זו נתמכת על ידי העובדה שבסמל המסורתי של הקנטון מוצג ראש של שור. ב-1243 למחוז הייתה חותמת ידועה. עד 1274, רודולף מבית הבסבורג הכיר בפריבילגיות האלו. אורי הוא אחד משלושת הקנטונים המקוריים בשווייץ, שראשיו חתמו על מכתב האיחוד ב-1291. ב-1386 אורי השתתף בניצחון על האוסטרים בסמפך. כתוצאה מכך סיפח אורי את שטחי "אורסרן" ב-1410. הקנטון שרד את הרפורמציה ונשאר קתולי. בזמן הרפובליקה ההלבטית היה אורי חלק מארבעת חלקי הקנטון "ולדשטטן" (Waldstätten). לאחר מכן, ב-1803, קיבל אורי חזרה את עצמאותו. כל ניסיונות של שינוי דתי או חוקתי נדחו. החוקה הנוכחית נוצרה ב-1888, ושונתה ב-1929 כשהקונגרס הפתוח נוסד. בירת הקנטון היא אלטדורף. השדות המעובדים של הקנטון ממוקמים בבקעת נהר הרויס. ישנם שדות מרעה במדרונות התחתונים של ההרים. מכיוון שרוב השטח הוא הררי, הוא אינו טוב לעיבוד. באלטדורף יש מפעלים לייצור כבלים וגומי. תיירות היא מקור הכנסה חשוב בקנטון אורי. רשת מצוינת של כבישים תיירותיים מצויה בהרים, המובילים למעברי הרים ומעניקים גישה לקנטונים סמוכים. הרכבת הראשית היא קו סנט גוטרד, וחלק ניכר מהכוח ההידרואלקטרי המיוצר על ידי מפעלים בנהר הרויס משרתים את תוואי הרכבת. מדיה וקבצים בנושא אורי בוויקישיתוף אתר האינטרנט הרשמי של אורי (בגרמנית) הסטטיסטיקה הרשמית אורי, באתר המילון ההיסטורי של שווייץ, בגרמנית, בצרפתית, באיטלקית אורי, באתר אנציקלופדיה בריטניקה (באנגלית) אורי, ברשת החברתית פייסבוק אורי, ברשת החברתית אקס (טוויטר) אורי, סרטונים בערוץ היוטיוב Switzerland's population in 2019, נוישאטל 2020, באתר המשרד הפדרלי לסטטיסטיקה, שווייץ. (באנגלית) Editors of Encyclopaedia Britannica, ENCYCLOPAEDIA BRITANNICA, Uri canton, Switzerland
סיריל נורמן הינשלווד

סר סיריל נורמן הינשלווד (באנגלית: Sir Cyril Norman Hinshelwood;‏ 19 ביוני 1897 - 9 באוקטובר 1967) היה כימאי-פיזיקלי אנגלי הידוע בתרומתו למחקר המנגנון של תגובות כימיות. הינשלווד זכה יחד עם ניקולאי סמיונוב בפרס נובל לכימיה בשנת 1956. נולד בלונדון, לאביו נורמן מקמילן הינשלווד, רואה חשבונות מוסמך ולאמו את'ל פרנסס. בילדותו הוא התחנך בקנדה ובשנת 1905 חזר ללונדון לאחר מות אביו והתגורר בדירה קטנה בצ'לסי שם חי עד סוף ימיו. במהלך חייו התחנך בבייליול קולג' וב'וסטמינסטר סיטי סקול'. במהלך מלחמת העולם הראשונה, הינשלווד היה כימאי במפעל לחומרי נפץ. בין השנים 1921 עד 1937, הוא היה מורה פרטי בטריניטי קולג', מכללה באוניברסיטת אוקספורד ומשנת 1937 שימש כפרופסור לכימיה באוקספורד. הינשלווד היה חבר בוועדות ייעוץ בעניינים מדעיים לממשלת בריטניה. מחקריו הראשונים בקינטיקה מולקולרית הובילו לפרסום המאמרים "הקינטיקה של שינוי כימי" ו"תרמודינמיקה לתלמידי כימיה" בשנת 1926. יחד עם הרולד ווריס ת'ומפסון, הוא למד על תגובת הפיצוץ של מימן וחמצן ותיאר את התופעה של תגובת שרשרת. העבודה הבאה שלו על שינויים כימיים בתאים בקטריאליים התבררה כבעלת חשיבות רבה במחקר מאוחר יותר על אנטיביוטיקה. בשנת 1946, פורסם ספרו "הקינטיקה הכימית של תאים בקטריאלים" שהמשכו "גדילה, תפקוד ורגולציה בתאים בקטריאלים" פורסם בשנת 1966. בשנת 1951, פרסם את "המבנה של כימיה פיזיקלית", בשנת 2005, אוניברסיטת אוקספורד פרסמה מחדש את ספר זה כחלק מ"תמלילי אוקספורד קלאסיים". בשנת 1929, נבחר הינשלווד לעמיתי החברה המלכותית (אנ'), היה נשיא האגודה הכימית בשנים 1948-1946, כיהן כנשיא החברה המלכותית בין השנים 1955–1960 וכיהן כנשיא אגודת פאראדיי בשנים 1962-1961. הוענקה לו אות מסדר ההצטיינות בשנת 1960. בשנת 1956, הוא זכה יחד עם ניקולאי סמיונוב הרוסי בפרס נובל לכימיה עבור מחקריו על מנגנון התגובות הכימיות, בנוסף לזכייה בפרסים ותוארי כבוד רבים. הינשלווד מעולם לא נישא. הוא דבר שבע שפות, מודרניות וקלאסיות. תחביביו היו ציור, ספרות זרה ואיסוף כלי חרס סיניים. ב-9 באוקטובר 1967 נפטר הינשלווד בביתו. לאחר מותו נמכרו חפציו. בשנת 1976 נמכרה מדליית פרס נובל שקיבל לסוחר מטבעות בלוס אנג'לס תמורת 15,000 דולר. מדיה וקבצים בנושא סיריל נורמן הינשלווד בוויקישיתוף סיריל נורמן הינשלווד, באתר פרס נובל (באנגלית) סיריל נורמן הינשלווד, באתר אנציקלופדיה בריטניקה (באנגלית) Cullis, C. F. (1945). "Obituary: Cyril Norman Hinshelwood, Kt., O.M., M.A., D.Sc., F.R.S., 1897?1967". Journal of the Chemical Society (Resumed): X001–X002. doi:10.1039/JR945000X001. Rowlinson, J. S. (2004). "The wartime work of Hinshelwood and his colleagues". Notes and Records of the Royal Society. 58 (2): 161–175. doi:10.1098/rsnr.2004.0050. PMID 15209074. |Hinshelwood Archives at the Royal Society "Nashua Telegraph". Google News. 8 במרץ 1976. p. 20. {{cite news}}: (עזרה)
ניק דאנינג

ניק דאנינג (באנגלית: Nick Dunning; נולד ב-1959) הוא שחקן אנגלי החי באירלנד. דאנינג נולד בלונדון. הוא למד בבית ספר פרטי בלונדון ובבית ספר מקיף בלסטר. את הכשרתו במשחק רכש באקדמיה המלכותית לאמנות הדרמה (RADA) וזכה בפרס רונסון לשחקן הצעיר המבטיח ביותר. על הבמה הופיע בתיאטראות וסט אנד בלונדון ובתיאטרון גייט בדבלין. דאנינג זכה פעמיים בפרס התיאטרון של הטיימס האירי. הוא הופיע בתיאטרון עם הלהקה השייקספירית המלכותית, התיאטרון המלכותי הלאומי ותיאטרון רויאל קורט. תפקידו הידוע ביותר הוא בדמות תומאס בולין בסדרת הדרמה של שואוטיים "שושלת טיודור", עליו זכה בפרס הקולנוע והטלוויזיה האירי (IFTA) לשחקן המשנה הטוב ביותר. דאנינג השתתף בתפקידי אורח בסדרות טלוויזיה בריטיות רבות כגון "להעיר את המתים", "קוואנה QC" ו"רציחות במידסומר" בפרק "Death's Shadow". עוד בתיאטרון כיכב בהפקה של העיבוד לרומן "יחסים מסוכנים" בתיאטרון גייט. דאנינג כתב שני ספרים על תסריטאות. כמו כן כתב תסריט ל-"The Lorelei" שביים טרי ג'ונסון ושודר ב-BBC. דאנינג נשוי לליז-אן מק'לוכלין מאז 1992. לבני הזוג שתי בנות קיטי ופיבי. הוא גר בדוקי שבדבלין. ניק דאנינג, במסד הנתונים הקולנועיים IMDb (באנגלית) ניק דאנינג, באתר "אידיבי", מאגר הידע העברי לקולנוע ישראלי ועולמי ניק דאנינג, באתר AllMovie (באנגלית) ניק דאנינג, באתר Rotten Tomatoes (באנגלית) ניק דאנינג, במסד הנתונים הקולנועיים KinoPoisk (ברוסית) Smith, Andrea (24 באוגוסט 2008). "Nick had a Lucky break". Independent Woman - Celebrity News & Gossip. Independent.ie. נבדק ב-2 בפברואר 2011. {{cite web}}: (עזרה) "Tudors and Kings are IFTAs royalty". RTÉ.ie Entertainment. RTÉ Commercial Enterprises. 2008-02-18. נבדק ב-2008-08-20.
סיאט פורמולה

סיאט פורמולה (בספרדית: SEAT Fórmula) היא מכונית קונספט בתצורת ספורט קבריולה, 2 דלתות, אשר הוצגה על ידי יצרנית כלי הרכב הספרדית סיאט בשנת 1999. 2 דלתות 2 מושבים מרכב בנוי מאלומיניום מידות צמיגים קדמיים: 205/45 R20 מידות צמיגים אחוריים: 255/35 R20 תאוצת דגם "סיאט פורמולה" בין 0–100 קמ"ש היא 4.8 שניות סיאט פורמולה סיאט פורמולה סיאט פורמולה סיאט סיאט קופרה GT סיאט טנגו סיאט פורמולה (conceptcarz) סיאט פורמולה קונספט (בתוספת תמונות) (periodismodelmotor.com/seat-formula-concept) מדיה וקבצים בנושא סיאט פורמולה בוויקישיתוף סיאט פורמולה (4:01 דקות), יו-טיוב סיאט פורמולה (3:15 דקות), יו-טיוב סיאט פורמולהSEAT Formula http://www.electrifyingtimes.com/autodesign.html סיאט פורמולה - מידות ומפרט טכניmtm-online.de/en/highlights/details
כלים שבורים

הספר כלים שבורים: תורה וציונות דתית בסביבה פוסטמודרנית נכתב על ידי הרב שג"ר (שמעון גרשון רוזנברג), ונערך על ידי תלמידו הרב אודיה צוריאלי. יצא לאור לראשונה בתשרי תשס"ד (2003), בהוצאת ישיבת שיח יצחק. שמו של הספר בא מהמונח שבירת הכלים בקבלה הלוריאנית. לספר שלושה חלקים: חלק א: יהדות ופוסט-מודרניזם, הוא ניסיון ראשון מסוגו לבחון את היחסים שבין פוסט-מודרניזם ויהדות. בניגוד לדחייה הרווחת ביהדות, מקבל הרב שג"ר חלק נכבד מהטיעונים הפוסט-מודרניים, ומזהה ביניהם רעיונות ומושגים בקבלה ובחסידות. הוא טוען כי דווקא הדה-קונסטרוקציה, אותה הוא מזהה עם שבירת הכלים הקבלית, פותחת פתח לאופציה דתית, בכך שהיא נותנת לאדם את היכולת ליצור בחופשיות את עולמו הדתי (ולמעשה לבחור באמונה מתוך חרות): "דווקא עם דחיית האמת האובייקטיבית טמון החופש המיסטי, החופש המאפשר אחר הכול להיות חלק מעולם דתי נוקב וחרותי". חלק ב: ציונות דתית במיצר בוחן את המעברים הרוחניים אותם עברה ועוברת הציונות הדתית. הרב שג"ר בוחן את יחסה לתרבות המערבית, מנתח מגמות בהיסטוריה של ישיבות ההסדר, ומציג את החסידות החדשה. חלק ג: דרשות למועדי זמננו, מציע דרשות למועדים החדשים שנוספו מאז הקמת המדינה: יום השואה, יום הזיכרון, יום העצמאות ויום ירושלים (תוך התייחסות לפוסט ציונות ומגמות נוספות). פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. וכן יש להרחיב ממאמרו של נדב שנרב. עם צאתו לאור עורר הספר פולמוס חריף בחוגי המחשבה של הציונות הדתית. לצד הערכה והסכמה לה זכה הספר מצד החוגים הדתיים הליברליים, עורר הספר התנגדות רחבה מכיוון הפלג המסורתי-רבני, ומצד הרואים בפוסט-מודרניזם כפירה בשל עמדתו הספקנית. הרב שלמה אבינר אמר בין הדברים על שיטתו של הרב שג"ר: "הרב שג"ר טוען כי בטקסט התלמודי יש דקונסטרוקציה. הוא מקבל חלק מהפוסט-מודרניזם וחלק מדרידה [...], אולם במחילה מהרב שג"ר [...], הוא היה ירא שמיים גדול, אולם הדברים שאמר על הפוסטמודרניזם הם כפירה. ה'כלים שבורים' של הרב שג"ר הם דברים שאינם מובנים. עמדתו שכל אדם בונה את עולמו הרוחני בכוחות עצמו הם כפירה". גילי זיוון, דת ללא אשליה (נוכח עולם פוסט-מודרני), מסדרת יהדות ישראלית בהוצאת מכון שלום הרטמן, 2005. גדי טאוב, המרד השפוף: על תרבות צעירה בישראל, הקיבוץ המאוחד, 1997. ד"ר יהונתן גארב, הטשטוש מתחיל מבפנים, באתר nrg‏, 5 במאי 2005 נדב שנרב, מעשה מחכם שנתייאש מהתבונה: על הספר 'כלים שבורים' אריאל רוט, עולמות - אמונה ופילוסופיה, ספריית חוה, תשע"ט, עמ' 29
סיאט פורה

סיאט פורה (בספרדית: SEAT Fura) - היא מכונית סופרמיני, האצ'בק, אשר יוצרה על ידי יצרנית כלי הרכב הספרדית סיאט (סיאט ב- ספרדית: SEAT- Sociedad Española de Automóviles de Turismo) בין השנים 1981–1986, דגם ה-"סיאט פורה" התבסס על דגם פיאט 127 אשר יוצר על ידי קונצרן פיאט ה-איטלקי. יוצרו 211,969 יחידות. תצורות דגם "סיאט פורה" : 3 דלתות, 5 דלתות. תאוצת דגם "סיאט פורה" 903 סמ"ק, בין 0-100 קמ"ש היא 19.6 שניות. "Fura L" - תצורת 3 דלתות, תמסורת ידנית - 4 מהירויות "Fura GL" - תצורת 3 דלתות, תמסורת ידנית - 5 מהירויות "Fura GL" - תצורת 5 דלתות סיאט פורה, 3 דלתות, שנת 1981 סיאט פורה סיאט פורה, 5 דלתות, שנת 1983 סיאט פורה, 5 דלתות סיאט פורה, 5 דלתות סיאט פורה, 3 דלתות סיאט פורה, 5 דלתות סיאט פורה, 5 דלתות סיאט פיאט פיאט 127 סיאט אינקה פיאט פורה (ranwhenparked) מדיה וקבצים בנושא סיאט פורה בוויקישיתוף סיאט פורה (4:16 דקות), יו-טיוב סיאט פורה (3:03 דקות), יו-טיוב סיאט פורה - היסטוריה seatfansclub.com/2011/11/historia-seat-fura סיאט פורה autobild
טימור מירושניצ'נקו

טימור ואלריוביץ' מירושניצ'נקו (באוקראינית: Тімур Валерійович Мірошниченко; נולד ב-9 במרץ 1986) הוא מגיש טלוויזיה אוקראיני. מירושניצ'נקו נולד בקייב וכשלמד באוניברסיטה היה חבר בקבוצת הסטודנטים בתחרות ק.ו.ן. ב-2005 החל את הקריירה שלו בטלוויזיה כששימש כפרשן של אירוויזיון הילדים 2005 וזו הייתה תחרות אירוויזיון הילדים הראשונה ששודרה באוקראינה. ב-2007 החל לשמש כפרשן של תחרות האירוויזיון וב-2008 החל ללמוד באוניברסיטה הלאומית ולתיאטרון, קולנוע וטלוויזיה במדינתו. ב-2011 החל להנחות את התחרות המקדימה לבחירת נציגות אוקראינה באירוויזיון, הוא הנחה את תחרות אירוויזיון הילדים 2009 ואירוויזיון הילדים 2013. הוא נבחר להיות מנחה הגרין רום באירוויזיון 2017. מדיה וקבצים בנושא טימור מירושניצ'נקו בוויקישיתוף טימור מירושניצ'נקו, במסד הנתונים הקולנועיים IMDb (באנגלית) פגשו את המנחים
סיאט 1430

סיאט 1430 (בספרדית: SEAT 1430) היא מכונית משפחתית אשר יוצרה על ידי יצרנית כלי הרכב הספרדית סיאט בין השנים 1969–1975. דגם "סיאט 1430" הוצג לראשונה בסלון המכוניות בברצלונה בשנת 1968. יצורו הסדיר של הדגם התחיל בשנת 1969. דגם ה"סיאט 1430" התבסס על דגם "פיאט 124 ספצייאל" ודגם פיאט 125 של הקונצרן האיטלקי פיאט, ונבנה ברישיון פיאט. יוצרו 255,414 יחידות. 4 דלתות 5 מושבים מנוע דגם סיאט 1430 ספורט (1975-1981) נלקח מ-"סיאט 1430" (מנוע 1,438 סמ"ק). SEAT 1430 SEAT 1430 ESPECIAL 1600 SEAT 1430 ESPECIAL 1800 סדרה ראשונה - (1969-1971) סדרה שנייה - (1971-1973) סדרה שלישית - (1973-1975) סיאט 1430, שנת 1969 סיאט 1430, שנת 1969 סיאט 1430, שנת 1970 סיאט 1430 סיאט 1430, שנת 1973 סיאט 1430, שנת 1973 סיאט 1430 סיאט פיאט סיאט 1200/1430 ספורט פיאט 124 פיאט 125 סיאט 600 סיאט 850 סיאט 1400 סיאט 1500 מדיה וקבצים בנושא סיאט 1430 בוויקישיתוף סיאט 1430, מנוע 1800 (2:40 דקות), יו-טיוב סיאט 1430 (6:46 דקות), יו-טיוב סיאט 1430 historiaseat סיאט 1430 - היסטוריה (חלק 1) SEAT 1430 FU, una historia de deportivos (parte 1) סיאט 1430 - היסטוריה (חלק 2) SEAT 1430 FU, una historia de deportivos (parte 2)
נובים

נובים הם קבוצה בעלת זהות אתנית אחת הדוברת שפה ממשפחת השפות הנוביות, הקרובות זו לזו, ושייכות למשפחת השפות הנילוס-סהרה. הנובים שוכנים באזור שבימֵינו מוגדר כסודאן ודרום מִצְרַיִם. מוצאם של הנובים כקבוצה עתיק, וקודם לימי התקופה השושלתית הקדומה של מצרים העתיקה. ככל הנראה מקורם בעמק הנילוס התיכון, אחד מהאזורים המוכרים כערש הציויליזציה. באזור זה החלה התיישבות ב-7000 לפני הספירה, ומשוער שהמוקד בו התחילה נמצא באזור העיר ואדי חַלְפַא. נובים שוכנים בימינו בדרום מצרים באזור אסואן, ובצפון סודאן בתחום שבין ואדי חלפא לעיר אל דבאח. בנוסף נובים הרריים מאכלסים את הרי נובא שבמחוז הסודני דרום-קורדופאן. במלחמת יום הכיפורים השתמש צבא מצרים בדוברי נובית לתשדורות רדיו. עדויות ראשונות לחקלאות באזור מתוארכות ל-6,000 לפני הספירה, אך עדויות מחקר שלדים שנחשפו בקברים מתקופה זו מעידים על שיוך אתני של התושבים הקדומים לעמי צפון אפריקה ומצרים. שפות נוביות חדרו ככל הנראה לאזור ב-1500 לפני הספירה, וייתכן שהדבר מעיד על חדירת האוכלוסייה הנובית לאזור באותה תקופה. העיר-מדינה נפאטה שלטה באזור מ-1,000 לפני הספירה עד 712 לפני הספירה, אז אוחדו הנובים תחת שלטון מצרי-נובי, בהיות השושלת ה-25 שושלת של פרעונים נובים. שלטון משותף זה נמשך 49 שנה, וב-663 לפני הספירה, עם תום שושלת הפרעונים הנובית, חזר השלטון לממלכת נפאטה עד 275 לפני הספירה, אז עבר מוקד השלטון לעיר מרואה ששלטה בממלכת כוש עד 300 לספירה. בסביבות 200 לספירה החלו לחדור השפעות נוצריות לאזור, בעיקר של הכנסייה הקופטית. הנצרות התפשטה, וב-580 לספירה הפכה לדת המדינה הרשמית. עם זאת, החל מהמאה ה-7 לספירה, עם כיבוש מצרים בידי המוסלמים, האזור כולו היה תחת איום מוסלמי. אחרונת ממלכות הנובים הנוצרית, ממלכת אלודיה, נפלה לידי המוסלמים ב-1504. בסביבות 500 לספירה התפצלה ממלכת מרואה לשלוש ממלכות - נובדיה בצפון, מאקוריה במרכז ואלווא בדרום. מבוסס על הערך נצרות בסודאן ערך זה הוא קצרמר בנושא קבוצות אתניות ובנושא אפריקה. אתם מוזמנים לתרום לוויקיפדיה ולהרחיב אותו.
צלופחי שן-מסור

צלופחי שן-מסור (שם מדעי: Serrivomeridae) היא משפחה של דגים טורפים מסדרת הצלופחאים בה ישנם 2 סוגים ו-11 מינים - כולם חוץ מאחד בסוג Serrivomer. הם חיים באוקיינוסים הטרופיים והממוזגים בעומקים של עד 6 ק"מ מתחת לפני הים. אלו דגים מוארכים שיכולים להגיע לאורך 78 ס"מ והם בעלי לסתות ארוכות מלאות שיניים המסודרות כמו מסור. שיניים אלה עוזרות להם להרוג כל טרף הקרוב להם בגודלם, דבר חשוב בעולם שטרף נדיר בו. הטרף מורכב מדגים ומחסרי חוליות שונים. הם נעים במים בצורה אנכית החוסכת באנרגיה אך יכולים להסתער במהירות כשיש לידם טרף. לדגים אלה כמעט אין קשקשים ויש להם מעט מאוד סנפירים. סוג Serrivomer - בו 10 מינים סוג ומין יחיד Stemonidium hypomelas מדיה וקבצים בנושא צלופחי שן-מסור בוויקישיתוף צלופחי שן-מסור, באתר ITIS (באנגלית) צלופחי שן-מסור, באתר NCBI (באנגלית) צלופחי שן-מסור, באתר Animal Diversity Web (באנגלית) צלופחי שן-מסור, באתר האנציקלופדיה של החיים (באנגלית) צלופחי שן-מסור, באתר GBIF (באנגלית)
.kz

kz. ו-қаз. (קיצור מקזחית: Қазақстан) הן סיומות האינטרנט (מסוג ccTLD) הלאומיות של שמות המתחם (domain name) של אתרי אינטרנט הרשומים בקזחסטן. הסיומת kz. נרשמה לראשונה בשנת 1994, והסיומת қаз. החלה לפעול בשנת 2012, והן מנוהלות על ידי KazNIC. רישום כתובות ישירות תחת הסיומות פתוח לכולם ללא הצורך להימצא בקזחסטן וללא כל הגבלה אחרת, אך על הרישום תחת הסיומות המשניות מוטלות הגבלות, ולרוב מוגבל לישויות הקשורות לקזחסטן. ביוני 2011, החלה גוגל להפנות את כל התעבורה מ-google.kz ל-google.com, אתר גוגל העולמי, כתגובה לדרישה חדשה של משרד התקשורת והאינפורמציה הקזחי המחייבת את כל שמות המתחם הנגמרים ב־kz. לפעול על שרתים הנמצאים בתחומי קזחסטן בלבד. במהלך החצי הראשון של שנת 2017, חזר האתר הקזחי לפעול במתכונת הרגילה שלו. במרץ 2012 הופעלה סיומת לאומית חדשה לקזחסטן, қаз., אשר מורכבת מאותיות השייכות לאלף בית הקירילי, בו נכתבת השפה הקזחית. הסיומת החלה לפעול רשמית עם עליית האתר הראשון לאוויר. com.kz. – ארגונים מסחריים; הגנה על סימני מסחר רשומים. edu.kz. – ארגונים חינוכיים רשומים. gov.kz. – ארגונים ממשלתיים. mil.kz. – משרד הביטחון הקזחי. net.kz. – תאגידי וחברות תקשורת. org.kz. – מוסדות ללא כוונת רווח. ком.қаз. – ארגונים מסחריים. бiл.қаз. – ארגונים חינוכיים רשומים. мем.қаз. – ארגונים מהמגזר הציבורי. қор.қаз. – משרד הביטחון הקזחי. бай.қаз. – תאגידי וחברות תקשורת. қау.қаз. – מוסדות ללא כוונת רווח. מדיה וקבצים בנושא .kz בוויקישיתוף אתר האינטרנט הרשמי של .kz "У сакавіку 2012 года Казастан запусьціў народны кірылічны канчатак .қаз". http://Тест.қаз ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
Amor, Amor, Amor

Amor, Amor, Amor (בעברית: אהבה, אהבה, אהבה) הוא סינגל של הזמרת האמריקאית ג'ניפר לופז, בשיתוף זמר הרגאטון ויסין. השיר יצא לאור ב-10 בנובמבר 2017, כסינגל השני מתוך אלבומה התשיעי, Por Primera Vez. את השיר הפיק אוסקרציטו, והוא נכתב על ידי לופז, מארק אנתוני, אוסקר הרננדז, ויסין והרננדז, בדומה לסינגל הראשון מתוך האלבום, "Ni Tú Ni Yo". השיר ועטיפתו הנלוות, הודלפו לאתרי האינטרנט ובין היתר גם ליוטיוב, כמה חודשים לפני שיצא כסינגל רשמי. יומיים לפני שיצא הווידאו קליפ המלא שצולם לשיר, הכריזה לופז בכל הרשתות החברתיות כי הקליפ עתיד לצאת ב-10 בנובמבר 2017, גם כן. בסמוך להכרזה זאת, העלתה לופז סרטון באורך של כשלושים שניות, המציג קטעים מתוך הקליפ. בתחילתו של הקליפ ניתן לראות את לופז, כשהיא במנהרה של רכבת תחתית חשוכה. לאחר מכן היא מדליקה את האור, ובאחד מן שלטי החוצות שנמצאים שם נדלק שמו של השיר. בסמוך לכך ויסין מגיח מסופה של המנהרה אל לופז. לאחר מכן שניהם רוקדים זה מול זה כשמאחוריהם ניתן למנות 4 רקדני רקע. בין לבין ניתן לראות קטעים שבהם אפשר לראות את לופז כשהיא ברכבת ביחד עם ויסין ורקדני ליווי נוספים. הקליפ הועלה ב-10 בנובמבר 2017, לערוץ ה-Vevo של הזמרת, וב-24 השעות הראשונות שלו ביוטיוב צבר הקליפ למעלה מ-3 מיליון צפיות. מידע על השיר "Amor, Amor, Amor" באתר AllMusic סרטון השיר "Amor, Amor, Amor" באתר יוטיוב "Jennifer Lopez Releases New Song 'Ni Tu Ni Yo': Listen". Billboard. נבדק ב-2017-07-05. Instagram post by Jennifer Lopez • Nov 9, 2017 at 1:12am UTC, Instagram (באנגלית) "Jennifer Lopez Announces New Single 'Amor Amor Amor' | MTV UK" (באנגלית). נבדק ב-2017-11-10. camrebirth (2017-04-16), Jennifer Lopez - Amor Amor Amor (Feat. Wisin) - Preview #1, נבדק ב-2017-11-09 Jennifer Lopez, #SneakPeek #AmorAmorAmor drops this Friday on @VEVO @Youtube & all UR favorite music platforms @Wisin #SpreadLOVEpic.twitter.com/9XboLXmgTX, @JLo, ‏5:23 PM - 8 Nov 2017 (באנגלית) JenniferLopezVEVO (2017-11-10), Jennifer Lopez - Amor, Amor, Amor (Official Video) ft. Wisin, נבדק ב-2017-11-12 JenniferLopezVEVO (2017-11-10), Jennifer Lopez - Amor, Amor, Amor (Official Video) ft. Wisin, נבדק ב-2017-11-10 YouTube Stats of Jennifer Lopez - Amor, Amor, Amor (Official Video) ft. Wisin, kworb.net
וינדמיאטריקס

וִינְדֵמִיָאטְרִיקְס (מלטינית: Vindemiatrix - הבוצרת), נקרא גם אַלְמוּרֵדִין (מערבית - הבוצרת) וכן ε בבתולה, הוא הכוכב השלישי בבהירותו בקבוצת הכוכבים בתולה עם בהירות נראית מדרגה 2.79. מקור שמו מגיע מכך שהוא זורח לפנות בוקר, ממש לפני זריחת השמש, כשמגיעה עונת בציר הענבים. הכוכב נמצא במרחק של כ-110 שנות אור ממערכת השמש ומיקומו הסמוך לצביר הבתולה מסייע באיתור חלק מהגלקסיות החברות בצביר: M60 נמצאת כ-4.5 מעלות ממערב לווינדמיאטריקס, M59 נמצאת כ-5 מעלות ממערב לו ו-M58 כ-6 מעלות ממערב לו, כולן בערך על אותו הקו. כמו כן במרחק של פחות מ-8 מעלות מווינדמיאטריקס נמצאות גם הגלקסיות M87‏, M89 ו-M90 (ממערב-צפון-מערב) ובמרחק של פחות מ-10 מעלות ממנו נמצאות הגלקסיות M49 (ממערב-דרום-מערב), M84 (ממערב-צפון-מערב), M88 ו-M91 (מצפון מערב). וינדמיאטריקס הוא כוכב־התקן של המחלקה הספקטרלית G8IIIab. וינדמיאטריקס הוא ענק צהוב מסוג ספקטרלי G8 III, מסתו מוערכת בכ-2.6 מסות שמש, רדיוסו קרוב ל-11.5 רדיוסי שמש, טמפרטורת פניו היא כ-5,090 קלווין והוא מאיר בעוצמה גדולה פי 74 מעוצמת ההארה של השמש באור נראה ומעט יותר מכך בצירוף הקרינה בתחום התת-אדום, זאת משום שטמפרטורת פניו נמוכה מזו של השמש בכמה מאות קלווין. לכוכב יש תנועה עצמית גדולה יחסית של כרבע שניית קשת בשנה ובצרוף המהירות הרדיאלית שלו שעומדת על כ-14.3- קילומטר בשנייה, נראה שהוא נע במהירות כוללת של כ-45 קילומטר בשנייה ביחס לשמש. גילו של וינדמיאטריקס מוערך בכחצי מיליארד שנים והוא נמצא בשלב התפתחות מתקדם לאחר שאזל המימן בליבתו ותהליך ההיתוך של מימן להליום עבר לשכבות חיצוניות יותר, מה שגורם להתנפחות והתקררות של שכבותיו החיצוניות. הכוכב צפוי להמשיך להתנפח ולהתקרר בדרך להפוך לענק אדום. וינדמיאטריקס באתר של ג'ים קלר וינדמיאטריקס, בבסיס הנתונים SIMBAD לגרמי שמיים אסטרונומיים SIMBAD: Vindemiatrix L. da Silva, L. Girardi, L. Pasquini, J. Setiawan, O. von der Lühe, J. R. de Medeiros, A. Hatzes, M. P. Döllinger & A.Weiss: Basic physical parameters of a selected sample of evolved stars, Astronomy and Astrophysics, Vol. 458, Iss. 2, p. 621 (2006)